Euroopa Liidu Teataja L 332 , 31/12/1993 Lk 0012 - 0013

Soomekeelne eriväljaanne: Peatükk 1 Köide 3 Lk 0082

Rootsikeelne eriväljaanne: Peatükk 1 Köide 3 Lk 0082



Nõukogu otsus, 22. november 1993, Euroopa Rahainstituudi rahaliste vahendite aluse kindlaksmääramiseks kasutatavate statistiliste andmete kohta (93/716/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti sellele lisatud Euroopa Rahainstituudi põhikirja käsitleva protokolli artikleid 16.1 ja 16.2, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse liikmesriikide keskpankade juhatajate komitee arvamust, võttes arvesse valuutakomitee arvamust ning arvestades, et: 1. jaanuaril 1994 asutatakse Euroopa Rahainstituut, edaspidi "ERI"; ERI-le antakse omavahendid; ERI vahendite suuruse määrab kindlaks ERI nõukogu; ERI vahendid saadakse riikide keskpankade osamaksudest vastavalt ERI põhikirja käsitleva protokolli artiklis 16.2 osutatud alusele; ERI rahaliste vahendite alus määratakse kindlaks enne teise etapi algust; aluse kindlaksmääramiseks kasutatavad statistilised andmed esitab komisjon kooskõlas nõukogu vastuvõetud eeskirjadega; eeskirjad, mille nõukogu käesoleva otsusega vastu võtab, ei loo pretsedenti teisteks õigusaktideks, mida nõukogu võiks vastu võtta teistes valdkondades; vaja on kindlaks määrata kasutatavate andmete laad ja allikad ning aluse arvutamise viis; nõukogu 13. veebruari 1989. aasta direktiiviga 89/130/EMÜ, Euratom rahvamajanduse kogutoodangu turuhindadesse arvutamise ühtlustamise kohta [3] nähakse ette menetlus, millega liikmesriigid võtavad vastu andmed turuhindadesse arvutatud sisemajanduse kogutoodangu kohta; liikmesriigid peavad võtma kõik vajalikud meetmed, et tagada nende andmete edastamine komisjonile, ON VASTU VÕTNUD JÄRGMISE OTSUSE: Artikkel 1 Riikide keskpankade poolt ERI rahalisteks vahenditeks antavate osamaksude aluse kindlaksmääramiseks kasutatavad statistilised andmed esitab komisjon kooskõlas järgmistes artiklites sätestatud eeskirjadega. Artikkel 2 Elanikkond ja sisemajanduse kogutoodang turuhindades, edaspidi "SKTth", määratakse kindlakskehtiva Euroopa rahvamajanduse arvepidamise süsteemi (ESA) alusel. SKTth on direktiivi 89/130/EMÜ, Euratom artikli 2 määratlusele vastav SKTth. Artikkel 3 Andmed elanikkonna kohta võetakse aastast 1992. Kasutatakse kogu elanikkonna keskmist aasta jooksul vastavalt ESA soovitusele. Artikkel 4 Andmed SKTth kohta võetakse iga aasta kohta aastatest 1987-1991. Iga liikmesriigi SKTth väljendatakse jooksevhindades omavääringus. Artikkel 5 Andmed elanikkonna kohta kogub liikmesriikidest komisjon (Eurostat). Artikkel 6 Andmed aastate 1988-1991 SKTth kohta saadakse direktiivi 89/130/EMÜ, Euratom kohaldamisel. Andmed 1987. aasta kohta kogub komisjon (Eurostat) liikmesriikidelt, kes viivad need vastavusse aastate 1988-1991 SKTth andmetega. Artikkel 7 1. Liikmesriigi osa ühenduse elanikkonnas on tema protsentides väljendatud osa liikmesriikide kogu elanikkonnas. 2. Omavääringus esitatud SKTth andmed iga aasta ja iga liikmesriigi kohta arvestatakse ümber eküüdesse. Selleks kasutatav vahetuskurss on aasta kõikide tööpäevade vahetuskursside keskmine. Päeva vahetuskurss on kurss, mille arvutab komisjon ning mille ta avaldab Euroopa Ühenduste Teataja C-seerias. 3. Liikmesriigi osa ühenduse SKTth-s on tema osa liikmesriikide kogu SKTth-s viie aasta jooksul väljendatuna protsentides. Artikkel 8 Riigi keskpanga osakaal aluses on aritmeetiline keskmine asjaomase liikmesriigi osast ühenduse elanikkonnas ja tema osast ühenduse SKTth-s. Artikkel 9 Eri arvutusetappidel kasutatakse piisavalt järjekohti, et tagada arvutuse täpsus. Riikide keskpankade osakaal aluses väljendatakse nelja kümnendkoha täpsusega. Artikkel 10 Komisjon edastab käesolevas otsuses nimetatud andmed liikmesriikide keskpankade juhatajate komiteele 1. jaanuariks 1994. Brüssel, 22. november 1993 Nõukogu nimel eesistuja Ph. Maystadt [1] EÜT C 324, 1.12.1993, lk 11 jaEÜT C 340, 17.12.1993, lk 11. [2] EÜT C 329, 6.12.1993. [3] EÜT L 49, 21.2.1989, lk 26. --------------------------------------------------